Երբ իտալացի գիտնական Գալիլեո Գալիլեյ առաջին անգամ դիտեց մոլորակը 17-րդ դարում, նա տեսավ, որ մոլորակը երևում է մահիկի տեսքով, ինչպես Լուսինը։ Երբ Վեներան գտնվում է Արեգակից ամենահեռու կետում այն երևում է կես փուլում, և երբ այն ամենամոտն է Արեգակին այն երևում է մահիկի կամ լրիվ փուլում։ Սա կարող էր հնարավոր լինել միայն եթե Վեներան պտտվում էր Արեգակի շուրջ։ Այս դիտարկումը առաջիններից էր, որը ակնհայտորեն հակասում էր Պտղոմեոսի գեոկենտրոն համակարգին, ըստ որի Արեգակը պտտվում էր Երկրի շուրջ[39]։